AMX-13輕型坦克

AMX-13輕型坦克，係一款由法國喺1953年至1985年期間生產嘅輕型坦克，因為重13噸而叫做AMX-13，有堅固、可靠嘅底盤，安裝咗一個由GIAT工業所生產嘅炮塔。

史 
喺1946年，法國陸軍提出需要一款輕型坦克，因為當時嘅法國有好多海外殖民地都話要獨立，因此好需要一款能夠空運嘅坦克車；於是，伊希萊姆利諾工廠由1946年開始生產AMX-13輕型坦克，第一架原型車響1948年開始運行。

1952年，羅昂製造廠公司開始生產呢種坦克，但係1964年之後，製造工作交咗俾索恩河畔沙隆嘅克勒索-盧瓦爾公司，ARE公司轉為生產AMX 30主戰坦克，呢種坦克嘅產量大為減少，重喺1987年停產。AMX-13坦克響80年代以後逐漸畀法國陸軍淘汰。

各國使用情況

法國 
作為AMX-13嘅原產國，法國係AMX-13坦克最大嘅用戶之一，但係法軍從1970年代就開始逐步淘汰AMX-13坦克，目前法國嘅AMX-13坦克已經退役。法國曾經將AMX-13輕型坦克出口到超過25個國家。

荷蘭 
荷蘭同法國都係AMX-13最大嘅用戶之一，不過家陣荷蘭軍隊嘅AMX-13坦克已經退役。

以色列 
響第二次中東戰爭，以色列向法國買咗100架AMX-13坦克，響其中60架上面改裝咗榴彈炮，兼改裝到可以適應沙漠環境；喺1967年嘅第三次中東戰爭中，以色列軍隊發現AMX-13坦克嘅75mm火炮難以擊穿當時埃及同敘利亞軍隊所裝備嘅T-54坦克同T-55坦克，因此好快淘汰咗，有部份戰車賣咗去星架坡。

坦克車